Manifestațiile suveraniste de Ziua Unirii - cum ar putea ele să influențeze alegerile?
Lupta pentru Cotroceni și, într-o anumită măsură, pentru direcțiile politice în care România va evolua în următorii patru ani este departe de a se fi încheiat. Georgescu nu s-a predat și nici nu a fost somat să se predea ca urmare a săvîrșirii grozăviilor pe care niște oficiali ai statului i le-au pus în cîrcă și pe baza cărora s-au luat hotărîrile care au anulat procedura alegerilor prezidențiale, trecută deja de turul întîi. Acuzații pe vorbe, deocamdată, și nicidecum pe fapte probate juridic. Încercarea 'Polului Georgescu' de a întoarce deciziile Curții Constituționale și ale BEC cu ajutorul justiției au eșuat și ele. Ne aflăm din nou, deci, la punctul inițial al competiției. Nu însă în aceeași configurație